open-index/open-wikipedia-markdown huggingface dataset:
Asbestas (Rusija)

**Asbestas** () – miestas Rusijoje, Sverdlovsko srityje, prie Didžiojo Refto upės, apie 55 km į šiaurės rytus nuo Jekaterinburgo. 81 200 gyventojų (2000 m.).

## Istorija
1889 m. prie Baženovo asbesto telkinio kūrėsi Kudelkos gyvenvietė, vėliau pavadinta Asbestu. Miesto teisės nuo 1933 m.

## Ekonomika
Veikia asbesto sodrinimo kombinatas, asbesto techninių dirbinių gamyba. Yra Asbesto mokslinių tyrimų institutas, Geologijos muziejus, Asbesto kraštotyros muziejus.

## Lietuviai
Po Antrojo pasaulinio karo prie Asbesto veikė daug lagerių. 1952 m. juose buvo 7650 kalinių, iš jų 131 lietuvis. Kaliniai dirbo Baženovo asbesto kasyklose.

## Šaltiniai
Bačialinas

**Bačialinas** () – miško kirtėjų gyvenvietė Irtyšiaus intako Tobolo dešiniajame krante, Tiumenės sritis, Rusija.

## Lietuviai
1947 m. lapkričio mėn. ir 1948 m. sausio mėn. į kelis barakus miške atitremta apie 60 šeimų iš Lietuvos, 1948 m. pabaigoje dar 10 šeimų atkelta iš kito miško kirtimo punkto. Tremtiniai dirbo lentpjūvėje, statybose, kirto ir plukdė mišką. Prie lentpjūvės jie pasistatė apie 30 lentinių namelių, sutvarkė aplinką.

Nuo 1948 m. pabaigos Bačialine ir Verch Kamenkoje (Jurginskojės rajonas) veikė slapta tremtinių tarpusavio rėmimo draugija „Priesaika tremtyje“. 1951 m. jos 12 narių buvo suimta, 2 iš jų (K. Jankauskas iš Bačialino ir Antanas Kybartas iš Verch Kamenkos) Tiumenėje sušaudyti, kiti nuteisti 25 metus kalėti. 1957 m. tremtiniai pradėjo grįžti į Lietuvą. Gyvenvietė sunyko. 1989–1990 m. beveik visų čia mirusių lietuvių palaikai parvežti į Lietuvą.

## Šaltiniai
Balachtašas

**Balachtašas** () – miško kirtėjų gyvenvietė Taštypo rajone, Chakasija, Rusija.

## Lietuviai
1948 m. birželio mėn. į Balachtašą ištremta apie 280 tremtinių iš Lietuvos. Jie kirto ir plukdė mišką. Pirmaisiais metais daug mirė nuo bado ir ligų. 1957–1959 m. tremtiniams grįžus į Lietuvą Balachtašas sunyko. Balachtašo kapinėse buvo palaidoti 35 lietuviai, tebestovi apie 10 kryžių. 9 tremtinių palaikai 1989 m. parvežti į Lietuvą. 1990 m. į Balachtašą iš Lietuvos buvo nuvykusi moksleivių ekspedicija.

## Šaltiniai
Superbus

**Superbus** – Prancūzijos power pop, pop rock grupė susiformavusi 1999 m.

Grupę sudaro Jennifer Ayache vokalistė/dainų kūrėja, Patrice Focone gitara/pritariamasis vokalas, Michel Giovannetti gitara, François Even bosinė gitara, Gregory Abitbol būgnai.

## Diskografija
### Albumai
* *Aéromusical* (2002 m.)
* *Pop’n’gum* (2004 m.)
* *Wow* (2006 m.)
* *Lova Lova* (2009 m.)

## Nuorodos
* Oficiali svetainė
Balaganachas

**Balaganachas** () – auksakasių gyvenvietė, Perevozo aukso kasyklų skyrius, Bodaibo rajonas, Irkutsko sritis, Rusija.

## Lietuviai
1949 m. liepos į būsimąją Balaganacho vietą kalnuose atitremta apie 300 Lietuvos gyventojų. Gyveno palapinėse, vėliau žeminėse. Žiemą palikta apie 200 žmonių, kiti išvežti į kitas aukso kasyklas. Tremtiniai kasė auksą, statė dragą, barakus, elektrinę, dirbo miškuose, ruošė malkas. Buvo susisiekiama laivais, vėliau lėktuvu. Nuo šalčio, bado, ligų daug žmonių, ypač pirmąją tremties žiemą, mirė. Nuo 1958 m. tremtiniai pradėjo grįžti į Lietuvą.

## Šaltiniai
Minusinskas

**Minusinskas** () – miestas Rusijoje, Sibire, Krasnojarsko krašto pietuose, Jenisiejaus dešiniajame krante, 25 km į rytus nuo Abakano. Rajono centras. 66,8 tūkst. gyventojų (2008 m.). Miestas įsikūręs tektoninėje Minusinsko įduboje, apsuptoje kalnų. Elektronikos, mašinų gamybos, siuvimo, maisto (konditerijos, žuvies, konservų) pramonė. Yra 10 bibliotekų, 2 kino teatrai. Per miestą eina Krasnojarsko – Abakano – Kyzylo plentas, keliai į Artiomovską, Belyką. Artimiausia geležinkelio stotis yra už 12 km (prie Abakano – Taišeto linijos), o oro uostas – Abakane.

## Istorija

Minusinskas įkurtas 1739 m. prie nedidelio Jenisiejaus intako Minuso. Pradžioje gyvenvietė vadinta **Minsiusinskojė**, **Minusinskojė**. 1797 m. tapo valsčiaus centru. 1822 m. Minusinskas buvo prijungtas prie Jenisiejaus gubernijos ir gavo miesto statusą. XIX a. buvo svarbus prekybinis regiono centras. Čia buvo politinių kalinių tremties vieta.

Į rytus nuo Minusinsko, tarp Kazyro upės ir Tiberkulio ežero yra Visariono ekologinių gyvenviečių kompleksas.

## Miestų partnerystė
*  Norilskas, Rusija
Jarilo

**Jarilo, Jarila** (, , ) – slavų pavasariško vaisingumo, augimo, žalumos dievybė.

Jarilo slavams išliko kaip žemutinės mitologijos veikėjas. Baltarusijos folklore tai baltai pasipuošusi mergelė ant balto žirgo su vainikėliu ant galvos, rugių varpomis dešinėje rankoje ir žmogaus galva kairėje. Pietų slavai, rusai Jarilą vaizduojasi kaip lėlę, iškamšą.

Tikėtina, kad Jarilo paveikslas atsirado dėl pavasarinių apeigų, vadintų **jar-* šaknies žodžiu. Vėliau tų apeigų pavadinimas, matyt, imtas laikyti dievo epitetu.

Rašytiniuose šaltiniuose minimas XII a. vyskupo Oto Bambergiečio. Jis aprašo šventes Jarilo garbei venedų ir palabio slavų gentyse. Jarilo garbinimo požymių būta dar ilgai po slavų kraštų krikšto – iki pat XIX a. Rusijoje, Baltarusijoje, Serbijoje pavasario pabaigoje ar vasaros pradžioje buvo švenčiama Jarilo šventė, prašant gero derliaus. Krikščionybėje jis buvo sutapatintas su Šv. Jurgiu, kuris slavų kraštuose vadinamas Jurijumi (taigi išlaikė tą patį vardo sąskambį).

## Pavadinimas

Dievavardis kilo iš slaviškos šaknies **jar-*, susijusios su pavasarišku gyvastingumu, vaisingumu (plg.,  'pavasaris',  'pavasarinis, sėtas pavasarį'), duona (plg.,  'miežis', 'aviža', *ярь, ярица* 'grūdinė kultūra'), gyvuliais (galvijų pavadinimai *бычок-яровик, ярка*). Be to, ,  reiškia 'gyvybingas, aistringas, žvalus, širdingas, ugningas'. Tokias pat reikšmes šaknis **jar-* turi ir pietų bei vakarų slavų kalbose. Be to, plg.  'žaliuoti', *jorė* 'pavasario žaluma', *joras* 'pavasario sėja'.

Jarilo atitikmuo romuvių šventėse – Joris.

## Šaltiniai
Velesas

**Velesas, Volosas** (, , ) – chtoninis slavų mitologijos dievas, požemių, žemės ir vandens valdovas, siejamas su magija, slibinais, galvijais, apgaule. Jis yra dangaus valdovo Peruno priešininkas, o jų kova yra svarbus sakmių, pasakų, padavimų motyvas. Įsivaizduojamas su ragais, barzda, gyvatės pavidalu. Šventė Veleso garbei vykdavo žiemą, tai viešpatauja tamsa ir chaosas. Krikščionybės laikais sutapatintas su piktąja dvasia, Šėtonu, o jo, kaip gyvulių sargo funkciją perėmė Šv. Vlasijus.

Veleso atitikmuo baltų mitologijoje – Velinas.
Aprelskas

**Aprelskas** ( – **Aprelsko kasyklos**, iki 1924 m. – *Надеждинский прииск*) – auksakasių gyvenvietė prie Vitimo dešiniojo intako Bodaibo upės, Bodaibo rajonas, Irkutsko sritis, Rusija.

## Istorija
Iki 1917 m. Spalio perversmo – svarbus aukso gavybos centras. Čia auksą kasė Didžiosios Britanijos ir Rusijos bendrovės. 1912 m. balandžio 17 d. per Lenos sušaudymą prie Aprelsko Rusijos imperijos kariuomenė susidorojo su streikavusiais Aprelsko ir gretimų aukso kasyklų darbininkais – žuvo 270, sužeista 250 žmonių.

## Lietuviai
1949 m. birželio mėn. į Aprelską atitremta apie 100 lietuvių. Kartu su tremtiniais iš kitų buvusių TSRS respublikų jie statė Aprelsko elektrinę, dirbo gretimose aukso kasyklose. 1950 m. jie perkelti į kitas Bodaibo rajono gyvenvietes.

## Šaltiniai
Kauno teriologiniai draustiniai

**Kauno teriologiniai draustiniai** – šikšnosparnius saugantys zoologiniai-teriologiniai draustiniai Kauno mieste. Draustiniai buvo pavadinti aplinkinių kaimų ar upelių vardais. Kiekvienas draustinis turi savo nuostatus, kurie apriboja naudotojų ūkinę veiklą ir užtikrina šikšnosparnių apsaugą. Draustinių teritorijoje draudžiama keisti gamtinę aplinką, o šikšnosparnių žiemojimo metu nuo rugsėjo iki gegužės mėnesių juose lankytis.
Draustinių bendras plotas 32 ha.

## Teriologiniai draustiniai

Kauno miesto savivaldybės žinioje yra 10 vietinės reikšmės šikšnosparnių draustinių, įsteigtų 1991 m. Valstybinio draustinio statusą turi zoologinis-teriologinis draustinis Rokuose, įsteigtas 1988 m. IV forte.

## Tyrimai

2002 m. buvo ištirta keturių draustinių – Julijanavos, Fredos, Rokų ir Žagariškių būklė, atlikti šikšnosparnių rūšinės įvairovės tyrimai, parengtos rekomendacijas šikšnosparnių gyvenimo sąlygoms pagerinti. Tyrimų metu nustatytos šios draustiniuose žiemojančių šikšnosparnių rūšys: vandeninis pelėausis; Natererio pelėausis; Brandto pelėausis; europinis plačiaausis; kūdrinis pelėausis, rudasis ausylis, šiaurinis šikšnys.

## Draustinių priežiūra

2010 m. buvo paruoštas Rokų draustinio (IV forte) teritorijos gamtotvarkos planas. Forto ribos sutampa su teriologinio draustinio ribomis. Draustinis priskiriamas Kauno marių regioniniam parkui. Fortas yra svarbi šikšnosparnių žiemojimo vieta. Kauno teriologinis draustinis taip pat yra įtrauktas į Europinės svarbos Buveinių apsaugai svarbią teritoriją – Natura 2000. Tai viena gausiausių žinomų žiemaviečių visoje Lietuvoje.

Kad šikšnosparniai lengviau pasiektų žiemojimo vietas apleistų gynybinių statinių požemiuose, 2012 m. čia buvo iškirsti krūmai, kita sumedėjusi augalija, kuri šaknimis ardė pastatų fizinę struktūrą. Pašalinus augmeniją nuo angų, šikšnosparniams atsivėrė galimybės netrukdomai nardyti po forto ertmes, ieškant tinkamiausio kampelio hibernacijai. Šiame forte aptinkamos retos 7 šikšnosparnių rūšys, įtrauktos į Lietuvos Respublikos saugomų gyvūnų sąrašą, tarp jų – europinis plačiaausis ir kūdrinis pelėausis. Didelę grėsmę šikšnosparniams kėlė tai, kad per pastatus apaugusius krūmus bei medžius jiems ne vienerius metus buvo sunku patekti į žiemavietes. Čia siekiama palaikyti ne mažesnes kaip 20–40 europinių plačiaausių, 7–15 kūdrinių pelėausių ir ne mažiau kaip 300–350 kitų šikšnosparnių rūšių individų žiemojančias populiacijas. Bus stengiamasi teritorijoje užtikrinti žiemojančių gyvūnų ramybės būklę. Bet koks triukšmas, šviesa ar kitoks trikdymas, pažadinęs šikšnosparnį iš žiemos miego, tampa jo žūties priežastimi: padarėlis nubudęs išeikvoja energiją, o maisto žiemą rasti neįmanoma, todėl, net ir vėl užmigęs, pavasario nebesulaukia.

## Šaltiniai

## Nuorodos

* Saugomų teritorijų valstybės kadastras  
* 
* 
* Draustinio želdinių tvarkymas 2012 m.
Walt Disney's Comics and Stories 1

Pirmasis **[[Walt Disney's Comics and Stories]]** numeris. Jį 1940 metais išleido Dell Comics leidykla. Tada jis kainavo 10 centų. 

## Istorijos
Paksis

**Paksis** () – mažiausia Jonijos salų grupė. Graikiškai Paksis yra daugiskaita ir reiškia salų darinį, kurių didžiausios yra Paksas ir Antipaksas (gretima sala garsi savo vynu ir dviem iš gražiausių paplūdimių Jonijos salose). Graikų mitologijoje salos atsirado, kai Poseidonas smogė Kerkyrai savo trišakiu, kad jis ir jo žmona Amfitritė turėtų ramybės.

## Istorija

Nors tikriausiai apgyvendinta nuo akmens amžiaus, laikoma, kad finikiečiai yra pirmieji salos gyventojai. Pavadinimas tikriausiai kilo nuo *Pax*, o tai finikiečių kalboje reiškia skalūną.

Nuo II a. pr. m. e. salą valdė romėnai, o Bizantijos laikais ir viduramžiais ją nuolat puldinėjo piratai. Po įvairių valdovų, kurių tarpe buvo ir kryžiuočiai, sala XIV a. pabaigoje atiteko Venecijos respublikai.

Per Napoleono karus Jonijos salas buvo užėmę prancūzai ir turkų-rusų pajėgos. 1814 m. vasario 13 d. Paksis pasidavė britų pajėgoms, o 1815 m. tapo Jonijos salų jungtinių valstijų dalimi. 1864 m. drauge su kitomis Jonijos salomis Paksis atiteko Graikijos karalystei.

## Komunos ir gyvenvietės

* Antipaksas (gretima sala)
* Mogonisis (gretima sala)
* Nisakis arba Panagija (gretima sala)
* Katsonisis (gretima)
* Apergatika
* Argyratika
* Aronatika
* Dalietatika
* Gajas (sostinė)
* Gramatikeika
* Laka (antra pagal dydį gyvenvietė)
* Longas (trečia pagal dydį gyvenvietė)
* Magazija
* Makratika
* Ozijas
* Platanas (arba Fontana/Fountana)
* Porto Longos
* Velianitatika (arba Veliantatika)
* Vlachopoulatika
* Zenebisatika

## Nuorodos

* Oficialus Itakės puslapis  (angl.)
* Paksio tarptautinis muzikos festivalis  (angl.)
Kernas

**Kernas** (, ) – žmogaus supilta akmenų krūva, dažniausiai kūgio formos. Dažnai būna viržynuose, kalnų viršūnėse, slėniuose, prie kelių. Kernai ypač paplitę keltų gyventuose kraštuose.

Dažniausia kernų paskirtis – antkapis. Taip pat turėjo astronominę, mitinę reikšmę. Vėlesniais laikais akmenų krūvos statytos kaip orientyrai, kalvų viršūnes žymintys objektai, mūšių, žūties vietų paminklai. Dažnai kernai tiesiog sudaromi laukuose, kai ūkininkas iš arimo surenka akmenis į vieną krūvą.
Kalniečių parkas

**Kalniečių parkas** – parkas Kaune, Eigulių seniūnijoje, pietiniame seniūnijos pakraštyje, P. Lukšio, S. Žukausko gatvių ir Savanorių prospekto kvartale. Projekto ir dendrologijos autorė – architektė Raimonda Augustienė. Parkas užima 20,7 ha teritoriją. Šiaurės-rytinėje dalyje telkšo vingiuotais krantais tvenkinys, kurį maitina požeminiai šaltiniai. Šalia parko, kitoje P. Lukšio gatvės pusėje plyti Čečėnijos aikštė.

## Istorija

1994 m. birželio 21 d. miesto savivaldybės tarybos potvarkiu nustatytos Kalniečių parko ribos. Dalis parko teritorijos grąžinta buvusiems savininkams, sklypuose iškilo privatūs namai, vakarinėje dalyje pastatyta Pal. arkivyskupo Jurgio Matulaičio bažnyčia.

1998 m. S. Žukausko ir P. Lukšio gatvių sankryžos pietrytinėje dalyje planuota statyti Sporto rūmus. Kaip kompensacija už dalies žaliosios teritorijos sunaikinimą prie parko buvo prijungta aikštė. 1999 m. pabaigoje skelbtą projekto konkursą laimėjo architekto Eugenijaus Miliūno studija. Dėl lėšų stokos projektas tuo metu liko neįgyvendintas, o Sporto ir pramogų arena pastatyta Nemuno saloje. 2005 m. vasario 10 d. miesto savivaldybės tarybos sprendimu Čečėnijos aikštė vėl atskirta nuo parko.

2005–2006 m. Kalniečių parko tvenkinys buvo valomas nuo sužėlusių makrofitų (aukštesniosios vandens augmenijos). Tvenkinys įžuvintas antramečiais baltaisiais amūrais – 2006 m. gegužės 30 d. į tvenkinį įleista apie 100 kg (120 vnt.) iš Kintų žuvies ūkio bendrijos atvežtų žuvų, kurios turėjo sunaikinti vandenyje sparčiai želiančias žoles.  

## Šaltiniai
Kerkyra

**Kerkyra** (, ; , ) – Graikijos sala Jonijos jūroje. Tai antra pagal dydį Jonijos sala. Plotas 592,9 km². Gyventojų skaičius – 107,9 tūkst. (2001 m.). Sala kalnuota, aukščiausia vieta – Pandokratoro kalnas (906 m).

Svarbiausias miestas irgi vadinamas Kerkyra. Čia įsikūręs Jonijos universitetas.

Kerkyra labai stipriai susijusi su Graikijos istorija ir mitologija. Kerkyros pavadinimas, pasak legendų, susijęs su vandens simbolika: Poseidonu, jūrų dievu, ir Asopu, svarbia Graikijos žemyninės dalies upe. Anot mito, Poseidonas įsimylėjo Korkyrą, Asopo ir upių nimfos Metopės dukrą ir pagrobė ją kaip buvo įprasta tarp to meto dievų (pats Dzeusas irgi buvo serijinis grobikas). Poseidonas nugabeno ją į bevardę salą ir ja pasimėgavęs pavadino salą Korkyros vardu, kuris po kurio laiko pavirto į Kerkyrą. Jie susilaukė vaiko Fajakso, kurio vardu pavadinti salos gyventojai. Sala patyrė daugybę mūšių ir užkariavimų, kol 1864 m. buvo prijungta prie Graikijos karalystės. Šių kovų palikimas yra pilys, pastatytos strateginėse salos vietose. Dvi tokios pilys supa sostinę, kuri yra vienintelis Graikijos miestas, apsuptas tokiu būdu. Tad Kerkyros miestas buvo Graikijos vyriausybės paskelbtas *Kastropolis* (Pilių miestu). 2007 m. Senamiestis buvo įtrauktas į UNESCO Pasaulio paveldo sąrašą po ICOMOS rekomendacijos.

## Ekonomika

Kerkyra apsodinta alyvuogių giraitėmis ir vynuogynais, iš kurių nuo Antikos laikų gaunamos alyvuogės ir vynas. Pagrindinės Kerkyros vynuogių rūšys, naudojamos vynui, yra vietinės baltos *Kakotrýgēs* ir raudonos *Petrokóritho*, Kefalonijos baltos *Robóla*, Egėjo *Moscháto* (baltasis muskatas), Achajos *Mavrodáphnē* ir kitos.

Kerkyroje taip pat gaminami gyvulinės kilmės produktai Corfiote graviéra ir Kerkyros sūris, „Kerkyros sviestas“ (*Boútyro Kerkýras*), prieskoningas kepimo ir virimo sviestas, pagamintas iš avies pieno, ir *noúmboulo* salamis iš kiaulienos ir lydytų kiaulės taukų, pagardintas apelsinų žievelėmis, raudonėliu, čiobreliu ir kitomis aromatingomis žolelėmis, taip pat naudojamomis rūkant dešras.

Kerkyra tapo užsukamu uostu ir turi gan didelę prekybą alyvuogių aliejumi. Anksčiau sala eksportuodavo daug vietinių citronų.

## Išnašos
Tamūzas

**Tamūzas** – babiloniečių ir asirų augalų vegetacijos ir derlingumo dievas; Ištarės mylimasis. Tikėta, kad vidurvasarį (užeinant sausroms) miršta ir po kelių mėnesių (augalų vegetacijos pradžioje) prisikelia.

Atitinka finikiečių Adonį.

## Šaltiniai
Dvinaris

Algebroje **dvinaris** – polinomas, kurį sudaro sudaro du vienanariai. Pavyzdžiui, x + 3 yra dvinaris, kurio pirmasis narys yra x o antrasis narys yra 3. Atliekant veiksmus su dvinariais, jie dažnai yra apskliaudžiami. 

## Dvinarių daugybos formulės

Pirmąjį dvinario narį pažymėjus raide *a*, o antrąjį - raide *b*, galima naudoti šias formules:
# Kvadratų skirtumas a^2-b^2=(a-b)(a+b)
# Sumos kvadratas (a+b)^2=a^2+2ab+b^2
# Skirtumo kvadratas (a-b)^2=a^2-2ab+b^2
# Kubų skirtumas a^3-b^3=(a-b)(a^2+ab+b^2) 
# Kubų suma a^3+b^3=(a+b)(a^2-ab+b^2)
# Sumos kubas (a+b)^3=a^3+3a^2b+3ab^2+b^3
# Skirtumo kubas (a-b)^3=a^3-3a^2b+3ab^2-b^3
#  a^{n+1} - b^{n+1} = (a - b)\sum_{k=0}^{n} a^{k}\,b^{n-k} (tai yra apibendrinta pirma formulė)
# (a+b)^n=\sum_{k=0}^n{n \choose k}a^{n-k}b^{k}  
Tai yra binomo formulė ir antros formulės apibendrinimas. Taip pat galima pasinaudoti Paskalio trikampiu (paaiškinta dešinėje esančiame paveiksliuke).

## Šaltiniai
Dan Quayle

**Džeimsas Denfortas „Denas” Kveilas** (, g. 1947 m. vasario 4 d.) – Jungtinių Amerikos Valstijų politikas. 1977-1981 m. JAV atstovų rūmų narys, 1981-1989 gimtosios Indianos valstijos senatorius. Prezidento Džordžo H. Bušo valdymo metais, 1989-1993 m., ėjo viceprezidento pareigas. 1992 m. kartu su pareigas einačiu prezidentu Džordžu H. Bušu balotiravosi antrajai kadencijai, tačiau rinkimus laimėjo Bilas Klintonas ir Alas Goras.

Jungtinėse Valstijose žinomas savo viešais pasisakymais, kurie padarydavo Kveilą pajuokų objektu, todėl Denas Kveilas dažnai lyginamas su Džordžu Bušu jaunesniuoju.

|-
Ringkiobingas

**Ringkiobingas** – miestas vidurio Jutlandijoje (vakarų Danija), prie Šiaurės jūros. XV a. bažnyčia.

## Sportas
* Ringkøbing BK (futbolas)

## Galerija

File:Ringkøbing,_Denmark,_Church_8213.JPG|Bažnyčia
File:Ringkøbing 02.jpg|*Gammel gade* /gatvė
File:RingkøbingDriftsbestyrerbolig.jpg|Pastatai, buv. mokykla
File:Trawler.jpg|Laivelis fjorde
Ringkøbing 02.jpg|Senamiesčio gatvė
Ringkøbing - Train Station3.jpg|Geležinkelio stotis
Ringkoebing 1900.jpg|Miesto planas 1900
Dockworker in the harbour Ringkøbing, Jutland, Denmark.jpg|Uoste
Ringkøbing Kirkegård, Ringkøbing, Danmark.jpg|Kapinėse


## Nuorodos
* Informacija turistams 
* Vakarų Jutlandijos turizmo puslapis
Farumas

**Farumas** – miestas Zelandijos saloje (rytų Danija), į šiaurę nuo Kopenhagos. Gyvenamasis sostinės priemiestis. Yra bažnyčia, išvystyta aukštųjų technologijų pramonė.

## Istorija
Gyvenvietei yra daugiau nei 1000 metų. Ji pavadinta gyvenvietės įkūrėjų, jūrų prekybininkų, kurie čia atsikėlė iš Brėmeno, vardu. Apie 1100 metus buvo pastatyta pirmoji bendruomenės akmeninė bažnyčia, kurios kai kurios dalys išliko ir dabartinėje Farumo bažnyčioje.

## Sportas
* FC Nordsjælland (futbolas)
Rusijos Federacijos maršalas

**Rusijos Federacijos maršalas** () – aukščiausias dabartinis Rusijos Federacijos karinis laipsnis, įkurtas 1991 m. suirus TSRS vietoj Tarybų Sąjungos maršalo laipsnio. Jis aukštesnis už armijos generolą ir laivyno admirolą.

Pirmas ir vienintelis Rusijos Federacijos maršalas buvo buvęs gynybos ministras Igoris Sergejevas (laipsnis suteiktas 1997 m. lapkričio 11 d., mirė 2006 m.), kuris prieš tapdamas Rusijos Federacijos maršalu buvo strateginės raketų kariuomenės armijos generolas. 2009 m. spalio mėn. Rusijos kariuomenėje Rusijos Federacijos maršalų nėra.

## Atskyrio ženklai
Rusijos Federacijos maršalo antpečiuose yra didelė auksinė penkiakampė žvaigždė ir auksinis dvigalvis erelis. Tuo jie panašūs į Tarybų Sąjungos maršalo antpečius, tik vietoj TSRS herbo turi dvigalvį erelį.

Taip pat nešioją didžiąją maršalo žvaigždę.


vaizdas:Marshal-Star_big1.jpg|Didžioji maršalo žvaigždė
vaizdas:ID-Sergeyev-01.jpg|Rusijos Federacijos maršalas I. Sergejevas
Haderslevas

**Haderslevas** – miestas pietryčių Jutlandijoje (vakarų Danija), slėnyje prie Baltijos jūros įlankos. Garsėja katedra. Yra universitetinė kolegija, miesto muziejus. Išvystyta mašinų, tekstilės, maisto pramonė.

## Sportas
* Sønderjysk Elitesport (futbolas)
A Cry in the Dark

**A Cry in the Dark** – 1988 m. australų filmas, paremtas tikrais įvykiais. Filmą režisavo Fred Schepisi, scenarijų sukūrė Schepisi ir Robert Caswell. Filmas pastatytas pagal John Bryson 1985 m. knygą *Evil Angels* (šiuo pavadinimu filmas buvo išleistas Austalijoje). Joje aprašoma Azaria’os Chamberlain, devynių savaičių amžiaus mergaitės, kuri dingo iš stovyklavietės netoli Uluru 1980 m. rugpjūčio 17 d., byla, kurioje jos tėvai, Michael and Lindy, kovojo už savo nekaltumą, kuomet visuomenė buvo įsitikinusi, kad jie prisidėjo prie savo dukros nužudymo.

Filmas buvo išleistas praėjus mažiau nei dviem mėnesiams po to, kai Michael and Lindy Chamberlains buvo galutinai išteisinti nuo visų kaltinimų.

## Aktoriai
* Meryl Streep – Lindy Chamberlain
* Sam Neill – Michael Chamberlain
* Bruce Myles – Ian Barker, Q.C.
* Neil Fitzpatrick – John Phillips, Q.C.
* Charles Tingwell – Justice James Muirhead
* Maurie Fields – Justice Denis Barritt
* Nick Tate – Det. Graeme Charlwood
* Lewis Fitz-Gerald – Stuart Tipple

## Apdovanojimai ir nominacijos
* „Oskaras“ – Geriausia aktorė (Meryl Streep, nominacija)
* „Australian Film Institute“ apdovanojimas – Geriausias filmas (**Laimėjo**)
* „Australian Film Institute“ apdovanojimas – Geriausia aktorė (Streep, **Laimėjo**)
* „Australian Film Institute“ apdovanojimas – Geriausias Aktorius (Sam Neill, **Laimėjo**)
* „Australian Film Institute“ apdovanojimas – Geriausia režisūra (**Laimėjo**)
* „Australian Film Institute“ apdovanojimas – Geriausias adaptuotas scenarijus (**Laimėjo**)
* „Australian Film Institute“ apdovanojimas – Geriausia originali muzika (nominacija)
* „Australian Film Institute“ apdovanojimas – Geriausias montažo pasiekimas (nominacija)
* „Auksinis gaublys“ – Geriausias draminis kino filmas (nominacija)
* „Auksinis gaublys“ – Geriausia adraminio kino filmo ktorė (nominacija)
* „Auksinis gaublys“ – Geriausias kinio filmo režisierius (nominacija)
* „Auksinis gaublys“ – Geriausias scenarijus (nominacija)
* „New York Film Critics Circle“ apdovanojimas – Geriausia aktorė (Streep, **Laimėjo**)
* Kanų kino festivalis – Geriausia aktorė (Streep, **Laimėjo**)
* Kanų kino festivalis – Auksinė palmės šakelė (nominacija)

## Nuorodos
* 
* 
* *[http://www.mrqe.com/movies/m100035745 Evil Angels]* at Movie Review Query Engine
* Official Site
Tai sudėtinga

**Tai sudėtinga** () – 2009 m. amerikiečių romantinė komedija, kurią režisavo ir scenarijų sukūrė Nancy Meyers. Filme vaidina Meryl Streep, Alec Baldwin ir Steve Martin.

## Siužetas

Jane yra savimi pasitikinti išsiskyrusi moteris, kuriai priklauso sėkminga kepykla Santa Barbaroje. Po 10 metų išsiskyrimo, užauginusi 3 vaikus, ji pagaliau pradeda gerai sutarti su savo buvusiu vyru Jake, sėkmingu teisininku, kuris antrą kartą vedęs daug jaunesnę Agness'ę. Jane ir Jake susitinka, dalyvaudami judviejų sūnaus koledžo baigimo šventėje. Pietūs kartu išsivysto į romaną, kuriame Jane tampa „kita moterimi“. Komplikuojantis sunkumas yra Adam’as, architektas pasamdytas rekonstruoti Jane virtuvę. Jis taip pat bando atsigauti po skyrybų ir pradeda įsimylėti Janę. Tačiau dabar jis supranta, jog įsipainiojo į labai keistą meilės trikampį.

## Aktoriai
* Meryl Streep – Jane
* Steve Martin – Adam
* Hunter Parrish – Luke
* Alec Baldwin – Jake
* John Krasinski – Harley
* Lake Bell – Agness
* Daryl Sabara – Edward
* Zoe Kazan – Gabby
* James Patrick Stuart – Dr. Moss
* Blanchard Ryan – Annalise
* Michael Rivera – Eddie
* Robert Curtis Brown – Peter
* Peter Mackenzie – Dr. Alan
* Rosalie Ward – Alex
* Robert Adamson
* Rita Wilson
* Mary Kay Place
* Alexandra Wentworth

## Apdovanojimai ir nominacijos

## Nuorodos
* Oficialus filmo puslapis 
*
Širdies muzika

***Širdies muzika*** () – 1999 m. drama. Režisuota Wes Craven, parašyta Pamela Gray. Prodiusuota Craven-Maddalena Films ir  Miramax Films. Filme vaidina Meryl Streep, Aidan Quinn, Gloria Estefan ir Angela Bassett.

## Apdovanojimai ir nominacijos
Streep buvo nominuota Oskarui, Auksiniui Gaubliui ir Screen Actors Guild apdovanojimui.

Filmo daina „Music Of My Heart“, kurią sukūrė Diane Warren, buvo nominuota Oskarui, kaip Geriausia originali daina, ir Grammy apdovanojimui, kaip Geriausia daina, parašyta kino, televiziniui ar kt. filmui.

## Nuorodos
* 
* Movie stills
* Opus 118 Harlem School of Music
Beloreckas

**Beloreckas** (, ) – miestas apie 245 km į pietryčius nuo Ufos, prie Kamos intako Belajos upės aukštupio; Belorecko rajono centras.

## Istorija
Statant metalurgijos įmonę pradėjo kurtis gyvenvietė *Beloreckij Zavod*. Gamykla pradėjo dirbti 1762 m. spalio 14 d. Joje veikė 2 aukštakrosnės, 14 plaktų. 1777 m. išlydyta 110131 pūdų ketaus. 1773 m. kaime jau gyveno 1724 iš Rusijos atvežti darbininkai, 1859 m. buvo 5583 gyventojai. Miesto teisės ir dabartinis pavadinimas suteikti 1923 m.

## Infrastruktūra
Pro Belorecką eina plentas Magnitogorskas-Sterlitamakas, yra Belorecko oro uostas. Išplėtota juodoji metalurgija, siuvimo, maisto pramonė; traktorių lingių ir spyruoklių, elektrinių gręžtuvų, betono laužtuvų gamyba. Yra Magnitogorsko kasybos ir metalurgijos instituto fakultetas, Kraštotyros muziejus.

## Šaltiniai

## Nuorodos
* Belorecko svetainė
Belorečenskas

**Belorečenskas** () – miestas apie 80 km į pietryčius nuo Krasnodaro, Belajos dešiniajame krante, Belorečensko rajono centras, Krasnodaro kraštas, Rusija. 55 300 gyv. (2000 m.).

## Istorija
Belorečensko apylinkėse yra XIV a. pilkapynų. 1863 m. pastatyta kazokų tvirtovė, vėliau buvo Belorečenskajos stanica. Miesto teisės ir dabartinis pavadinimas nuo 1958 m.

## Infrastruktūra
Pro Belorečenską eina geležinkelis Tuapsė – Armaviras, veikia medžio apdirbimo, baldų, fosforo trąšų, statybinių medžiagų gamyklos, maisto (ricinos aliejaus) pramonė.

## Šaltiniai

## Nuorodos
* Belorečensko svetainė
Mandžiūrijos kandidatas

**Mandžiūrijos kandidatas** () – 2004 m. amerikiečių neo-noir politinis psichologinis trileris, pastatytas pagal 1959 m. Richard Condon romaną tuo pačiu pavadinimu ir ankstesnį 1962 m. filmą tuo pačiu pavadinimu. Režisierius Jonathan Demme.

## Aktoriai
: *Aktorius – vaidmuo*

* Denzel Washington – Majoras Bennett Ezekiel Marco
* Meryl Streep – Senatorė Eleanor Prentiss Shaw
* Liev Schreiber – Kongreso narys Raymond Prentiss Shaw
* Kimberly Elise – FTB agentas Eugenie Rose
* Jon Voight – Senatorius Thomas Jordan
* Vera Farmiga – Jocelyne Jordan
* Jeffrey Wright – Al Melvin
* Simon McBurney – Dr. Atticus Noyle
* Bruno Ganz – Delp
* David Keeley – Agentas Evan Anderson
* Ted Levine – Pulkininkas Howard
* Miguel Ferrer – Pulkininkas Garret
* Dean Stockwell – Mark Whiting
* Jude Ciccolella – David Donovan
* Tom Stechschulte – Gubernatorius Robert Arthur
* Pablo Schreiber – PFC Eddie Ingram
* Anthony Mackie – PFC Robert Baker III
* Robyn Hitchcock – Laurent Tokar
* Obba Babatunde – Senatorius Wells
* Zeljko Ivanek – Vaughn Utly

## Apdovanojimai ir nominacijos
**[[2005]] Academy of Science Fiction, Fantasy & Horror Films ([[Saturno apdovanojimai|Saturn apdovanojimai]])**
* Nominacija – Saturn apdovanojimas – Geriausias veiksmo/nuotykių/trileris filmas.
* Nominacija – Saturn apdovanojimas – Geriausias antro plano aktorius – Liev Schreiber
* Nominacija – Saturn apdovanojimas – Geriausia antro plano aktorė – Meryl Streep
**[[2005]] [[BAFTA]] Film apdovanojimai**
* Nominacija – Geriausia antro plano aktorė – Meryl Streep
**[[2005]] Black Reel apdovanojimai**
* Nominacija – Geriausias antro plano aktorius – Jeffrey Wright
* Nominacija – Geriausia antro plano aktorė – Kimberly Elise
**[[2005]] [[Auksinis gaublys|Auksiniai gaubliai]]**
* Nominacija – Auksinis gaublys – Geriausia kino filmo antro plano aktorė – Meryl Streep

## Išnašos

## Nuorodos
* 
*
Beretė (Krasnojarskas)

**Beretė** () – miško plukdytojų gyvenvietė Manos dešiniajame krante, Beriozovkos rajonas, Krasnojarsko kraštas, Rusija.

## Lietuviai
1948 m. birželio mėn. į Beretę atitremta apie 150 TSRS okupuotos Lietuvos gyventojų. Visi darbingi gyventojai pavasarį, vasarą ir rudenį plukdė mišką; žiemą kalnuose skaldė akmenis ir vežė prie upės užtvaroms įrengti. Baigiantis plukdymo sezonui upė buvo valoma. Tremtiniai gyveno pakrantės barakuose. Pirmaisiais tremties metais jie badavo, vėliau pasisodino daržus, pasistatė namelius. Apie 1960 m. dauguma tremtinių grįžo į Lietuvą. Jiems išvykus gyvenvietė sunyko. Beretės kapinėse palaidota nemažai lietuvių; kai kurių palaikai parvežti į Lietuvą.

## Šaltiniai
Šamoni

**Šamoni** () – miestas rytų Prancūzijoje, Ronos-Alpių regiono ir Aukštutinės Savojos miestas. 9 195 gyventojų (2006). Miestas yra Prancūzijos alpinizmo centras. Miestas yra Šamoni slėnyje, o visai netoliese iškilusi aukščiausia Alpių viršūnė – Monblanas.

## Sportas

1924 m. mieste vyko I žiemos olimpinės žaidynės.

## Nuorodos
* Oficialus puslapis
Prancūzų leitenanto moteris

***Prancūzų leitenanto moteris*** () - 1981 m. filmas, režisuotas Karel Reisz, scenarijų sukūrė Harold Pinter. Filmas pastatytas pagal John Fowles romaną tuo pačiu pavadinimu.

Filme vaidina Meryl Streep ir Jeremy Irons, taip pat Hilton McRae, Jean Faulds,  Peter Vaughan, Colin Jeavons, Liz Smith, Patience Collier, Richard Griffiths, David Warner, Alun Armstrong, Penelope Wilton ir Leo McKern.

## Nuorodos
*
Tarybų Sąjungos laivyno admirolas

**Tarybų Sąjungos laivyno admirolas** () – aukščiausias TSRS Karinio jūrų laivyno laipsnis, įvestas 1955 m. kovo 3 d. ir atitikęs Tarybų Sąjungos maršalą.

1945 m. gegužį – 1955 m. kovo 3 d. laipsnis *[[laivyno admirolas (TSRS)|laivyno admirolas]]* buvo prilygintas *Tarybų Sąjungos maršalui*.
1955 m. laipsnis *laivyno admirolas* buvo pervadintas į *Tarybų Sąjungos laivyno admirolas*.
1962 m. buvo atkurtas laipsnis *laivyno admirolas*, kuris tapo antruoju pagal vyresnumą po *Tarybų Sąjungos laivyno admirolo*.

Tarybų Sąjungos laivyno admirolo laipsnis buvo panaikintas 1991 m. suirus TSRS. Tada buvo ketinama įvesti analogišką laipsnį Rusijos Federacijos laivyno admirolas, kuris būtų atitikęs Rusijos Federacijos maršalą, bet šis laipsnis iki šiol neįvestas. 1994 m. ginkluotųjuų pajėgų užnugario tarnyba ir heraldinė taryba sukūrė munduro su atskyrio ženklais projektą, kuris dabar yra Rusijos Ginkluotųjų pajėgų muziejuje.

## Atskyrio ženklai
* Antpečiai: Antpečio centre – TSRS herbas. Apatinėje antpečio dalyje – didelė penkiakampė žvaigždė, užklota ant po jos esančios tamsesnės penkiakampės žvaigždės plačiais spinduliais, kurios spinduliai kyšo tarp viršutinės žvaigždės spindulių. Viršutinės žvaigždės centre – raudonas pentagonas su juodu inkaru. Tokius pačius antpečius 1945–1955 m. nešiojo laivyno admirolai.
* Rankovės antsiuvai: viena plati ir 4 vidutinio pločio juostos bei žvaigždė laurų vainike.
* Maršalo žvaigždė: Tarybų Sąjungos admirolas nešiojo didžiąją maršalo žvaigždę (aukso ir platinos, su briliantais tarp spindulių) kaip Tarybų Sąjungos maršalai.

## Laipsnio turėtojai
Tarybų Sąjungos admirolo laipsnį turėjo trys žmonės:
* Nikolajus Kuznecovas (suteiktas 1955 m. kovo 3 d.; atimtas 1956 m. vasario 17 d.; grąžintas po mirties 1988 m. liepos 26 d.)
* Ivanas Isakovas (1955 m. kovo 3 d.)
* Sergejus Gorškovas (1967 m. spalio 28 d.)


Vaizdas:RAF N F10AdmFleetSU2 1955-1991.jpg|Kasdieninis Tarybų Sąjungos admirolo antpetis
Image:1974 CPA 4359.jpg|Ivanas Isakovas
Girkalnio herbas

**Girkalnio herbas** – pagrindinis Girkalnio miestelio ir Girkalnio seniūnijos (Raseinių rajono savivaldybė) heraldikos atributas.

## Aprašas

Sidabriniame skydo lauke ant žalios išgaubtos kalno papėdės šokantis žiūrintis atgal juodas vilkas. Vilko nagai ir dantys raudoni. Skydo kairiajame viršutiniame kampe – raudonas ovalus vidinis skydas su sidabriniu kryžiumi.

## Simbolika

Heraldikoje vilkas yra gudrumo, klastos, bet kartu ir budrumo, atsargumo simbolis. Šiaurės Europoje ir Graikijoje vilkas simbolizuoja šviesą, kadangi gerai mato tamsoje. Italams vilkas – motiniškos meilės simbolis (pagal Romulo ir Remo legendą).

## Istorija

Istorinio herbo Girkalnis neturėjo. Kuriant herbą seniūnijos atstovai pasiūlė įamžinti miestelio ir bažnyčios pastatymo kilmės legendą. Etaloną sukūrė Rolandas Rimkūnas. Herbas patvirtintas 2006 m. spalio 18 d. LR prezidento dekretu Nr. 782.

## Šaltiniai
Albervilis

**Albervilis** () – miestas rytų Prancūzijoje, Ronos-Alpių regiono ir Savojos departamento miestas.

## Sportas

1992 m. mieste vyko XVI žiemos olimpinės žaidynės.

## Nuorodos
* Oficialus puslapis
Pietų Arabijos Federacija

**Pietų Arabijos Federacija** () – Britų imperijos protektoratas, egzistavęs Arabijos pusiasalio pietinėje dalyje, dabartinio Jemeno teritorijoje. Sukurtas 1962 m., sujungus keletą britų kolonijinių valdų. Nustojo egzistuoti 1967 m., sujungus jį su gretimu Pietų Arabijos Protektoratu ir iškovojus nepriklausomybę kaip Pietų Jemeno Liaudies Respublika.

## Istorija
Pietų Arabijos Federacija susiformavo nuo XIX a. pabaigos britų užimtose srityse, kurios buvo paverstos kolonijinėmis valdomis. Britų įtaka regione pradėjo augti kai 1893 m. sausio 13 d. jie užėmė Adeno uostą. Iki 1937 m. Adenas buvo valdomas kaip Britų Indijos dalis, vėliau įsteigta Adeno kolonija. Šiauriau Adeno buvusios sritys, sudarė Adeno protektoratą. Iš vakarinės protektorato dalies 1959-63 m. 15 smulkių emyratų susijungė kaip **Pietinių Arabų Emyratų Federacija**, ir tapo naujosios federacijos pirmtakais.

1963 m. prie Pietinių Arabų Emyratų Federacijos prijungus Adeno koloniją, o vėliau savanoriškai prisijungus Aukštutinio Aulako sultonatui, suformuotas protektoratas, turintis 17 valstijų.

1967 m. Federacija buvo sujungta kartu su kaimyniniu Pietų Arabijos Protektoratu ir iškovojo nepriklausomybę.

## Administracinis suskirstymas

Federacija buvo dalinama į 17 valstijų, kurioms pradžią davė tradiciniai feodaliniai emyratai, egzistavę čia iki Britanijos valdymo:
*Adeno kolonija
*Alavi šeichystė
*Akrabi šeichystė
*Audhali šeichystė
*Beihano emyratas
*Dathina šeichystė
*Dhalos emyratas
*Fadhli sultonatas
*Haušabi sultonatas
*Lahedžo sultonatas
*Žemutinio Aulaki šeichystė
*Aukštutinio Aulaki šeichystė
*Aukštutinio Aulaki sultonatas
*Žemutinio Yafa sultonatas
*Maflahi šeichystė
*Šaib šeichystė
*Vahidi Balhafas
Pietų Arabijos Protektoratas

**Pietų Arabijos Proektoratas** () – Britų imperijos protektoratas, egzistavęs Arabijos pusiasalio pietinėje dalyje, dabartinio Jemeno teritorijoje. 

## Istorija
Pietų Arabijos Protektoratas susiformavo nuo XIX a. pabaigos britų užimtose srityse, kurios buvo paverstos kolonijinėmis valdomis. Šiose srityse jis buvo traktuojamas kaip Rytų Adeno Protektoratas.

Sukurtas 1963 m., iš tų britų kolonijinių valdų Jemene, kurios nepanoro jungtis prie Pietų Arabijos Federacijos. Nustojo egzistuoti 1967 m., sujungus jį su gretima Federacija ir iškovojus nepriklausomybę kaip Pietų Jemeno Liaudies Respublika.

## Administracinis suskirstymas
Federacija buvo dalinama į 4 valstijas, kurioms pradžią davė tradiciniai feodaliniai sultonatai, egzistavę čia iki Britanijos valdymo:
*Kathiri sultonatas
*Mahros sultonatas
*Kvaiti sultonatas
*Aukštutinio Yafa sultonatas - geografiškai atskirta valstija, buvusi prie Pietų Arabijos Federacijos.
Laivyno admirolas (Rusija)

: *Apie kitų valstybių laivyno admirolus skaitykite [[Laivyno admirolas|čia]].

*'Laivyno admirolas''' (Rusija) () – aukščiausias Rusijos Federacijos Karinio jūrų laivyno karinis laipsnis. Jis ekvivalentiškas Rusijos kariuomenės armijos generolui ir buvusiam TSRS laivyno admirolui.

Dabartinės Rusijos ginkluotosiose pajėgose yra vienintelis karinis laipsnis, aukštesnis už laivyno admirolą – tai Rusijos Federacijos maršalas.

## Rusijos laivyno admirolai
* Feliksas Gromovas (1966)
* Vladimiras Kurojedovas (2000)
* Vladimiras Masorinas (2006)
Mumija: Drakono imperatoriaus kapas

**Mumija: Drakono imperatoriaus kapas** (), dar vadinamas **Mumija 3** – 2008 m. JAV nuotykinis filmas, filmų Mumija ir Mumijos sugrįžimas tęsinys. Režisierius Robas Kohenas. Priešingai nei ankstesniuose filmuose, veiksmas vyksta nebe Egipte, o Kinijoje.

## Aktoriai

* Brendan Fraser – Rick O’Connell
* Jet Li – imperatorius Han
* Maria Bello – Evelyn Carnahan-O’Connell
* John Hannah – Jonathan Carnahan
* Luke Ford – Alex O’Connell
* Anthony Wong Chau Sang – generolas Jang
* Isabella Leong – Lin
* Liam Cunningham – Mad Dog Maguire
* David Calder – profesorius Roger Wilson
* Russell Wong – generolas Ming Guo
* Michelle Yeoh – Ci Džuan
* Jessey Meng – Čoi

## Siužetas

Filmo pradžioje pasakojama apie pilietinį karą laimėjusį kinų imperatorių Han, kuris tampa galingiausiu valdovu. Jis pastato Didžiąją kinų sieną, į kurią užmūrija savo priešininkus. Jis įgyja paranormalių galių ir gali valdyti ugnį, vandenį, žemę, medį ir metalą. Viską pasiekęs imperatorius trokšta tapti nemirtingu ir pakviečia raganą Ci Džuan, kad ši jam suteiktų tokią savybę. Tačiau už nužudytą mylimąjį ji prakeikia imperatorių ir tas su savo kariauna pavirsta į Terakotinę armiją.

Po daugelio metų tą armiją atranda Riko ir Evelin sūnus Aleksas, drauge su profesoriumi Rodžeriu Vilsonu. Tuo tarpu britų muziejus patiki O’Konelams iš Britanijos į Kiniją nugabenti papuošalą – Šangrila akį. Tačiau Kinijoje šį artefaktą iš jų atima slapčia Kinijos armijai dirbantis Vilsonas bei generolas Jangas. Jie Šanrila akimi prikelia imperatorių ir keliauja į Himalajus, į Šangrila šalį, kur tikisi gauti magiškų galių ir prikelti terakotinę armiją. Visi trys O’Konelai, Džonatanas ir paslaptinga nepažįstamoji Lin seka jiems iš paskos. Kalnų šventykloje jie su ječių pagalba susikauna su imperatoriumi ir kinų armija. Tačiau Rikas kovoje žūsta, todėl nugabenamas į Šangrila, saugomą nemirtingosios Lin motinos Ci Džuan. Ji prikelia iš mirusiųjų Riką. Tačiau ten pasirodo imperatorius ir pasinėręs į amžinosios gyvybės šaltinį įgyja galią pavirsti bet kokiu gyvūnu. Pavirtęs drakonu jis skrenda prikelti terakotinės armijos ir užvaldyti pasaulį.

Imperatorius Han prikelia terakotinę armiją, tuo tarpu Ci Džuan paaukodama savo ir dukters nemirtingumą prikelia imperatoriaus užmūrytus priešus. Jie, padedami britų armijos lėktuvų susikauna su terakotine armija ir generolo Jango armija. Imperatorius nužudo jį bandžiusią nužudyti Ci Džuan. Tačiau Aleksas su Riku sugeba įveikti imperatorių perdurdami jo širdį stebuklingu durklu. Imperatorius virsta lava, o jo armija – dulkėmis.

Lin ir Aleksas įsimyli vienas kitą, o Džonatanas pasivogęs Šangrila akį vyksta į Peru, kur neva nebebus jokių mumijų.
Berezanės gyvenvietė

**Berezanės gyvenvietė** () – senovės gyvenvietė Berezanės saloje, Juodojoje jūroje. Antikos laikais sala (tada pusiasalis) vadinta **Boristenu**.

## Tyrimai
Berezanės salos šiaurės vakarų dalyje XIX a. devintame dešimtmetyje atrasta seniausia šiame regione graikų gyvenvietė, įsikūrusi VII a. pr. m. e. Ją tyrė archeologas Andrejus Dobroliubskis. Rasta daug senovės graikų *keramika|keramikos* su užrašais, monetų, romėniškojo laikotarpio (I a. – IV a.) keramikos. V a. gyvenvietė prarado gynybinę reikšmę, X a. – XII a. joje gyveno slavai. Iš šio laikotarpio rasta II tūkstantmečio pirmųjų amžių stiklinių apyrankių, geležinių ginklų, medžio dirbinių.

## Šaltiniai
Hank Porter

**Hank Porter** (pilnas vardas Henry Porter), gimė 1900 m., mirė - 1951 metais, visą savo gyvenimą pragyveno JAV. Jis buvo vienas iš pagrindinių „Disney Publicity Art Department" dailininkų 1936 - 1950 metais. Jis piešdavo Snieguolės ir septynių nykštukų, taip pat ir Pinokio nuotykius į komiksus laikraščiuose. Snieguolė ir septyni nykštukai buvo leidžiami nuo 1937 metų gruodžio 12 dienos, iki 1938 metų balandžio 24 dienos. Reikėtų pabrėžti, kad pats filmas buvo išleistas tik 1937 metų gruodžio 27 dieną, taigi, komiksas išėjo pirmiau nei filmas. Jo kurti Pinokio komiksai buvo leidžiami nuo 1393 m. gruodžio, iki 1940 m. balandžio. Porter taip pat nupiešė keletą viršelių ir iliustracijų Peliuko Mikio žurnalui ir Volto Disnėjaus komiksams ir istorijoms.
Berezniakų piliakalnis

**Berezniakų piliakalnis** () – III a. – V a. įtvirtintas piliakalnis Volgos dešiniajame krante prie Rybinsko, Jaroslavlio sritis. 

## Tyrimai
Piliakalnį 1903 m. tyrė Aleksandras Spicynas, 1934–1935 m. P. Tretjakovas. Piliakalnį juosė griovys, aikštelė buvo aptverta medine siena. Aikštelėje rasta ręstinių keturkampių su atvirais židiniais 0,8–1,6 m aukščio pastatų liekanų, geležinių įmovinių kirvelių, molio svarelių, žalvarinių segių, antkaklių, karolių. Gyventojai vertėsi žemdirbyste ir gyvulininkyste, palaikė ryšius su Padnieprės ir Baltijos pietryčių kraštų gentimis. Priskiriamas Djakovo kultūrai. 

## Šaltiniai

## Literatūra
* А. Спицын. Новые сведения о городищах дьякова типа. Санкт-Петербург: тип. И. Н. Скороходова, 1905
* Археологические разведки. Сост. А. Спицын, чл. Имп. Археол. комис.; Имп. Археол. комис. Санкт-Петербург: тип. Гл. упр. Уделов, 1908
Veršvo kraštovaizdžio draustinis

**Veršvo kraštovaizdžio draustinis** – saugoma teritorija Kauno mieste, Šilainių seniūnijoje ties Veršvo upelio slėniu, apimanti upelio erozinių raguvų šlaitus, atragius tarp raguvų nuo Kalnų gatvės iki Maironiškių sankryžos. Draustinį Kauno miesto savivaldybė įsteigė 1995 m. Draustinyje saugomi Veršvos upelio hidrografinis ir geomorfologinis kompleksai, natūralūs biotopai urbanizuotoje aplinkoje, taip pat buvusio Linkuvos dvaro sodyba kaip šikšnosparnių žiemavietė. Draustinio plotas 130 ha.

2004 m. buvo atlikti draustinio biologinės įvairovės tyrimai. Jų metu, nustatytos draustinyje rastos vertingos augalų rūšys: miškinė monažolė; baltijinė gegūnė; raudonoji gegūnė. Tyrimų metu aptiktos ir šios draustinyje gyvenančios entomofaunos rūšys: machaonas; niūriaspalvis auksavabalis, rudasis ausylis, šiaurinis šikšnys. Draustinyje taip pat aptikta: paprastasis tritonas, žalioji rupūžė, vikrusis driežas, žuvys: smėlinis grundalas, trispyglė dyglė, paprastoji aukšlė, paprastasis karosas.

## Nuorodos
* Kauno miesto aplinkos apsaugos skyrius 
* Veršvos kraštovaizdžio draustinio biologinė įvairovė
Aukštųjų Šančių karių kapinės

**Aukštųjų Šančių karių kapinės** – karių kapinės Kaune, Aukštuosiuose Šančiuose (Ašmenos 1-oji g.). Kapinėse palaidoti Rusijos, Vokietijos ir Lietuvos kariai.

## Istorija

Aukštųjų Šančių kapinės įkurtos 1891 m. už tuometinių Kauno miesto ribų Rusijos kariuomenės Kauno įgulos kariams. 1932 m., po Aukštųjų Šančių prijungimo prie Kauno miesto, kapinių ribos buvo išplėstos. Iš viso kapinėse istoriškai susiformavo 7 laidojimo kvartalai.

## Lietuvos karių kapai

Lietuvos kariai Aukštųjų Šančių kapinėse pradėti laidoti apie 1922 m. Beveik kvadratinėje teritorijoje buvo laidojami tarnybos metu žuvę ar mirę nuo ligų Lietuvos kariuomenės kariai. Iki 1929 m. užlaidotas ir sutvarkytas Lietuvos karių kapų pirmas sklypas, iki 1940 m. – kiti du sklypai. Karių kapai pažymėti tipiniais betoniniais kario kryžiais, tiražuotais pagal 1927 m. Krašto apsaugos ministro įsakymu patvirtintą modelį (autorius Antanas Aleksandravičius, dailininkas Adomas Varnas). Kapų eilės antrame sklype atkartojo Gedimino stulpų piešinį.

2001–2007 m. parengtas ir įgyvendintas Lietuvos karių kapų tvarkymo projektas. XX a. pradžioje betonas buvo prieinama medžiaga masinei gamybai, tačiau iš šios medžiagos pagamintų paminklų amžių trumpina atmosferos ir biologinė tarša, jų restauracija yra trumpalaikė, o irimą spartina staigūs gamtinių temperatūrų pokyčiai. Seni kryžiai buvo sunykę, aptrupėję, o karių pavardės nebeįskaitomos, todėl kapinėse pastatyta apie 560 naujų granitinių kryžių. Tai gausiausia Lietuvos karių, žuvusių 1919–1940 m., laidojimo vieta Lietuvoje.

2006 m. Kultūros paveldo departamento darbuotojai inicijavo šio kultūros paveldo objekto skelbimą valstybės saugomu. Tais pačiais metais pradėtas rengti nekilnojamojo kultūros paveldo apsaugos specialusis planas. 2009 m. spalio 7 d. Lietuvos karių kapams suteiktas valstybės saugomo objekto statusas. 

## Kapinėse palaidoti
* Lakūnai: Steponas Darius, Stasys Girėnas, Rimantas Antanas Stankevičius
* „Keturi komunarai“: Karolis Požela, Juozas Greifenbergeris, Kazys Giedrys, Rapolas Čarnas
* Juozas Garelis, Lietuvos komunistinio judėjimo veikėjas
* Adelė Šiaučiūnaitė, tarpukario Lietuvos komjaunimo veikėja
* Vladimiras Zadorožnas, TSRS didvyris, žuvęs Afganistano kare

## Šaltiniai
Laivyno admirolas (TSRS)

: *Apie kitų valstybių laivyno admirolus skaitykite [[laivyno admirolas|čia]].*
**Laivyno admirolas** (TSRS) () – aukščiausias TSRS Karinio jūrų laivyno laipsnis 1940–1955 m. ir antras pagal aukštumą 1962–1991 m.

## Laipsnio istorija

Laipsnis buvo įsteigtas 1940 m. TSRS Aukščiausiosios Tarybos Prezidiumo nutarimu kaip ekvivalentas armijos generolui. 1940–1945 m. laivyno admirolo antpečiuose buvo keturios žvaigždės.

Pirmieji laivyno admirolais 1944 m. tapo Karinio jūrų laivyno Vyriausiojo štabo viršininkas Ivanas Isakovas ir Karinio Jūrų laivyno liaudies komisaras Nikolajus Kuznecovas.

1940–1945 m. admirolų ir generolų laipsnių atitiko taip:

! armija
! laivynas
|-----
| Tarybų Sąjungos maršalas
| -
|-
| armijos generolas
| laivyno admirolas
|-----
| generolas pulkininkas
| admirolas
|-
| generolas leitenantas
| viceadmirolas
|-----
| generolas majoras
| kontradmirolas
|}

1945–1955 m. laivyno admirolo laipsnis buvo prilygintas Tarybų Sąjungos maršalo laipsniui.
Tuo metu (1945–1962 m.) TSRS laivynas neturėjo laipsnio, lygaus armijos generolui.
Laivyno admirolo antpečiuose buvo po vieną stambią žvaigždę, panašiai kaip maršalo antpečiuose. Jie taip pat gavo didžiąsias maršalo žvaigždes.

1945–1962 m. admirolų ir generolų laipsnių atitiko taip:

! armija
! laivynas
|-----
| Tarybų Sąjungos maršalas
| laivyno admirolas (1945–1955 m.) Tarybų Sąjungos laivyno admirolas (nuo 1955 m.)
|-
| armijos generolas
| -
|-----
| generolas pulkininkas
| admirolas
|-
| generolas leitenantas
| viceadmirolas
|-----
| generolas majoras
| kontradmirolas
|}

1955 m. *laivyno admirolo* laipsnis pervadintas į *[[Tarybų Sąjungos laivyno admirolas]]*.

1962 m. atkurtas *laivyno admirolo* laipsnis, dabar jau antras pagal aukštumą, tarpinis tarp *Tarybų Sąjungos admirolas* ir *admirolas*. Antpečiai su viena didele žvaigžde. Kaip atskyrio ženklas laivyno admirolams įteikiama ir mažoji maršalo žvaigždė. Taip norėta sulyginti laivyno admirolus su kariuomenės rūšių maršalais.

1962–1991 m. admirolų ir generolų laipsnių atitiko taip:

! armija
! laivynas
|-----
| Tarybų Sąjungos maršalas
| Tarybų Sąjungos laivyno admirolas
|-
| armijos generolas
| laivyno admirolas
|-----
| generolas pulkininkas
| admirolas
|-
| generolas leitenantas
| viceadmirolas
|-----
| generolas majoras
| kontradmirolas
|}

Po 1991 m. įvykusio TSRS suirimo laivyno admirolo laipsnį perėmė Rusijos Federacijos karinis jūrų laivynas.

## Pokariniai laivyno admirolai
* Sergejus Gorškovas (1962 m. balandžio 28 d.)
* Vladimiras Kasatonovas (1965 m. birželio 18 d.)
* Nikolajus Sergejevas (1970 m. balandžio 30 d.)
* Semionas Lobovas (1970 m. liepos 28 d.)
* Georgijus Jegorovas (1973 m.)
* Nikolajus Smirnovas (1973 m. lapkričio 5 d.)
* Vladimiras Černavinas (1983 m. lapkričio 4 d.)
* Aleksejus Sorokinas (1988 m. vasario 16 d.)
* Ivanas Kapitanecas (1988 m. lapkričio 4 d.)
* Konstantinas Makarovas (1989 m. lapkričio 4 d.)
* Vladimiras Masorinas
Beriozovskis (Kemerovas)

**Beriozovskis** () – miestas Rusijoje, Kemerovo srityje, prie plento Kemerovas-Krasnojarskas, apie 30 km į šiaurę nuo Kemerovo. Gyventojų: 50 400 (2000 m.), 47 279 (2008 m.).

## Istorija
Miestas įkurtas 1965 m. sausio 11 d., sujungus Kurganovkos, Beriozovskio ir Oktiabrskio gyvenvietes.

## Infrastuktūra
Išplėtota gelžbetonio konstrukcijų gamyba, akmens anglių, kurios kasamos prie Beriozovskio, sodrinimas. Yra Karo istorijos muziejus.

## Šaltiniai

## Nuorodos
* Beriozovskio svetainė
Beriozovskis (Sverdlovskas)

**Beriozovskis** () – miestas Rusijoje, apie 12 km į šiaurės rytus nuo Jekaterinburgo, Sverdlovsko sritis. 48 000 gyv. (200 m.).

## Istorija
Miestas įsikūręs vidurio Uralo rytiniame šlaite. 1752 m. prie aukso kasyklų pradėjo kurtis gyvenvietė. Miesto teisės nuo 1938 m.

## Infrastruktūra
Išplėtota precizinių lydinių, statybinių medžiagų gamyba, kilimų audimas, baldų, siuvimo pramonė. Prie miesto kasamas auksas. Yra Uralo aukso ir platinos pramonės istorijos muziejus.

## Šaltiniai

## Nuorodos
* Beriozovskio svetainė
Elnių medžiotojas

***Elnių medžiotojas*** () – 1978 m. karinė drama, kurią režisavo ir scenarijų sukūrė Michael Cimino.

## Aktoriai

## Nuorodos
* 
* ''The Deer Hunter'' screenplay 
* The Deer Hunter: Viewings of the film The Deer Hunter have been tied to a number of Russian roulette suicides (Snopes.com)
* ''The Deer Hunter'' Review
* The Deer Hunter  at Unofficial french website 
* The filming location Detectives have sleuthed The Deer Hunter 
* Newspaper articles on the filming of The Deer Hunter